અમદાવાદ: અમદાવાદ મ્યુનિસિપલ કોર્પોરેશન સંચાલિત કાંકરિયા લેકફ્રન્ટમાં પ્રવેશવાનું હવે સામાન્ય નાગરિકો માટે મોંઘું બનશે, કેમ કે ગત તા.૧ જુલાઇથી અમલમાં મુકાયેલા જીએસટીની અસર મ્યુનિસિપલ કોર્પોરેશનની સેવા પર પણ પડી છે, જેના કારણે કાંકરિયા લેકફ્રન્ટમાં હવે પાંચથી બાર વર્ષનાં બાળકે રૂ.પાંચના બદલે રૂ. સાત અને બાર વર્ષથી ઉપરની વ્યક્તિએ રૂ.૧૦ના બદલે રૂ.૧૩ એન્ટ્રી ફી ચૂકવવાની તૈયારી રાખવી પડશે. આ ભાવવધારાના પગલે મ્યુનિસિપલ કોર્પોરેશનની તિજોરીને દર મહિને આવકમાં રૂ.૮ થી ૧૦ લાખ અને વર્ષે અંદાજે રૂ.એક કરોડનો વધારો થશે.